पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश में टीकमगढ़ के बाद शिवपुरी जिले में सबसे ज्यादा कोरोना संक्रमण है। इस संक्रमण दर को हकीकत के बजाए कागजों में कम करने के लिए अब नया तरीका अपनाया है। प्रदेश के स्वास्थ्य विभाग ने आरटीपीसीआर जांच कम संख्या में करने का आदेश दिया है। जबकि उस रेपिड एंटीजन किट से जांचों की संख्या बढ़ाने का आदेश दिया है, जिसे खुद सरकार भरोसेमंद नहीं मानती।
जबकि शिवपुरी में मेडिकल कॉलेज होने से यहां पर ग्वालियर की तरह आरटीपीसीआर जांच की क्षमता बढ़ाई जा सकती है। मालूम हो कि रेपिड एंटीजन किट से हुई जांच पर इसलिए भी सवाल उठ चुके हैं क्योंकि इसकी पॉजिटिविटी रेट काफी कम हैं। यानी रेपिड एंटीजन किट से हुई जांच से कम लोग पॉजिटिव निकलते हैं। लोगों का कहना है कि इसीलिए सरकार ने आरटीपीसीआर जांच कम करके रेपिड एंटीजन बढ़ाने पर जोर दिया है। मालूम हो कि 28 अप्रैल को स्वास्थ्य विभाग ने पत्र जारी कर शिवपुरी जिले में सैंपल टेस्ट की संख्या बढ़ाकर 1 हजार कर दी है, लेकिन इसमें 75% टेस्ट रेपिड एंटीजन किट से और शेष 25% टेस्ट अारटी पीसीआर के तहत होंगे। अभी तक आरटीपीसीआर और रेपिड एंटीजन टेस्ट 50%-50% हो रहे थे।
रेपिड एंटीजन की जांच मान्य नहीं, फिर भी रेपिड टेस्ट 75% बढ़ा दिए
संक्रमण दर आरटीपीसीआर में 61% और रेपिड में 22%
आरटी पीसीआर की रिपोर्ट के अनुसार बीते आठ दिनों में संक्रमण दर आैसतन 61% आ रही है। जबकि रेपिड एंटीजन टेस्ट में पॉजिटिविटी रेट औसतन 22% आ रही है। हेल्थ बुलेटिन दोनों सैंपल टेस्ट की संख्या जोड़कर जारी हो रहा है जिससे शिवपुरी जिले में वास्तविक पॉजिटिविटी रेट सामने नहीं आ रही है। इस लिहाज से सबसे अधिक संक्रमितों में शिवपुरी जिला होगा।
सीधी बात; प्रभुराम चौधरी, मंत्री स्वास्थ्य विभागकागजों में संक्रमण दर कम करने की हमारी मंशा नहीं
सरकार ने आरटीपीसीआर जांच कम कर दी हैं और रेपिड एंटीजन किट से जांचें बढ़ाने का निर्णय लिया है। जबकि रेपिड किट को तो सरकार ही भरोसेमंद नहीं मानती।
ऐसा इसलिए किया है ताकि ज्यादा से ज्यादा लोगों की जांच हो सकें। किट है तो भरोसा तो है। ये बात सही है कि कुछ जगह आरटीपीसीआर की मांग करते हैं।
क्या संक्रमण दर कागजों में कम करने के लिए ऐसा किया गया है, क्योंकि रेपिड किट से कम लोग पॉजिटिव निकल रहे।
संक्रमण दर कम करने के लिए सरकार प्रयास कर रही है। किल कोरोना अभियान चला रही है। कागजों में संक्रमण रोकने का प्रयास हमारा कतई नहीं है।
शिवपुरी में आरटीपीसीआर जांच से संक्रमण दर 60 प्रतिशत से अधिक और रेपिड की सिर्फ 22 प्रतिशत है।
जवाब- अब जो भी है, लेकिन हमारी मंशा गलत नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn